ที่ ชย ๘๒๙๐๑ /ว 286 ที่ทำการองค์การบริหารส่วนตำบลสระโพนทอง

 อำเภอเกษตรสมบูรณ์ จังหวัดชัยภูมิ ๓๖๑๒๐

 22 พฤษภาคม ๒๕60

# เรื่อง ขอความอนุเคราะห์ปิดประกาศประชาสัมพันธ์ให้ประชาชนได้รับทราบ

# เรียน กำนันตำบลสระโพนทอง/ผู้ใหญ่บ้าน หมู่ที่ 2 -12

สิ่งที่ส่งมาด้วย 1. แผนปฏิบัติการป้องกันการทุจริต 5 ปี (พ.ศ.2560 -2564) จำนวน 1 เล่ม

ด้วยองค์การบริหารส่วนตำบลสระโพนทอง ได้ดำเนินการจัดทำแผนปฏิบัติการป้องกันการทุจริต 5 ปี (พ.ศ.2560 -2564) ขององค์การบริหารส่วนตำบลสระโพนทอง เพื่อใช้เป็นแนวทางในการพัฒนาให้มีการบริหารงานด้วยความซื่อสัตย์ สุจริต โปร่งใส มีความเข้มแข็งในการบริหารราชการ ป้องกันการทุจริต คอรัปชั่น และเพื่อบรรลุวิสัยทัศน์ยุทธศาสตร์ชาติว่าด้วยการป้องกันและปราบปรามการทุจริต ที่กำหนดว่า “ประเทศใสสะอาด ไทยทั้งชาติต้านทุจริต” เพื่อจะได้มีส่วนร่วมในการแก้ไขปัญหา และเข้าใจในปัญหาการทุจริตได้มากยิ่งขึ้น ขององค์การบริหารส่วนตำบลสระโพนทอง เพื่อเป็นแนวทางในการปฏิบัติงานต่อไป

 ดังนั้น องค์การบริหารส่วนตำบลสระโพนทอง จึงขอความอนุเคราะห์ผู้นำหมู่บ้าน ได้ปิดประกาศและประชาสัมพันธ์ทางหอกระจายข่าวและปิดประกาศป้ายประชาสัมพันธ์หมู่บ้านให้ประชาชนได้ทราบโดยทั่วกัน ตามรายละเอียดที่แนบท้ายหนังสือฉบับนี้

 จึงเรียนมาเพื่อโปรดทราบดำเนินการต่อไป

 ขอแสดงความนับถือ



 ( นางบุญน้อม ลิ้มกุล )

 นายกองค์การบริหารส่วนตำบลสระโพนทอง

สำนักปลัด

“งานบริหารงานทั่วไป”

โทร.๐๔๔-๐๕๖๑๔๕

โทรสาร. ๐๔๔-๐๕๖๑๔๔

***“ ยึดมั่นธรรมาภิบาล บริการเพื่อประชาชน”***